Yngvild Sve Flikke

Yngvild Sve Flikke (født 1974) er en norsk filmregissør og manusforfatter.

Hun spillefilmdebuterte som regissør i 2015 med Kvinner i for store herreskjorter. For filmen ble hun nominert til Amandaprisen 2015 for beste manus sammen med Gunnhild Øyehaug mens Anne Krigsvoll vant klassen beste kvinnelige birolle. I 2021 hadde hennes andre film, Ninjababy, basert på tegneserieromanen Fallteknikk av Inga Sætre, premiere. For filmen vant hun Amandaprisen 2011 i klassene beste regi og beste filmmanus sammen med Johan Fasting og Sætre mens filmen vant ytterligere to klasser. Totalt ble filmen nominert til elleve priser under utdelingen.

Hun har i mange år arbeidet i NRK, for NRK Ung og NRK Super. Flikke har blant annet arbeidet med programmer som U, Opptur, Mamarazzi, XL, Lydverket og Nasjonalgalleriet. Hun var regissør og manusforfatter for novellefilmserien Vera venneløs (NRK barne- og ungdomsavdelingen, 2008). Hun regisserte også seks episoder av NRKs TV-serie Heimebane i 2018 og 2019 og fire episoder av Makta fra 2023. For Makta fikk hun Gullruten 2024 i klassen beste regi drama.

Hun har også regissert animasjonsfilmer og musikkvideoer, og har laget videoen «Since Last Wednesday» for gruppen Highasakite.

Hun vokste opp i bydelen Rosenborg i Trondheim, i en familie der moren var kunstner og formingslærer og faren Adresseavisens mangeårige redaktør Gunnar Flikke. Selv tok hun mellomfag i sosialantropologi.

 Filmografi  
 Vera venneløs (2008) – regi og manus
 Kvinner i for store herreskjorter (2015) – regi og manus
 Heimebane (2018 og 2019) – regi 
 Ninjababy (2021) – regi og manus
 Makta (2023) – regi

 Referanser 

 Kilder 
 «Vente, Flikke», D2 6. mars 2015, side 58
 https://tv.nrk.no/serie/vera-venneloes/sesong/1/episode/1/avspiller

 Eksterne lenker 


Kategori:Norske filmregissører
Kategori:Amandaprisen 2021
Kategori:Amanda for beste regi‎
Kategori:Amanda for beste filmmanus‎
Kategori:Vinnere av Gullrutens fagpris